ພວກປະທ້ວງ ທີ່ເມືອງ Ferguson ແນເປົ້າໝາຍ ໃສ່ ວັນສຸກດຳ
ພວກປະທ້ວງ ທີ່ເມືອງ Ferguson ແນເປົ້າໝາຍ ໃສ່ວັນສຸກດຳ ເພື່ອຂັດຂວາງ ຜູ້ໄປຊື້ເຄື່ອງ ຫລຸດລາຄາ ອັນເປັນປະເພນີ ປະຈຳປີ ຫຼັງຈາກ ວັນຂອບຄຸນພະເຈົ້າ.
ພວກປະທ້ວງພາກັນໂກດແຄ້ນ ທີ່ເຈົ້າໜ້າທີ່ຕຳຫລວດຜິວ ຂາວ ບໍ່ຖືກຟ້ອງ ໃນການສັງຫານຊາວໜຸ່ມຜິວດໍາ ທີ່ບໍ່ຕິດ ອາວຸດ ຢູ່ທີ່ລັດ Missouri ໃນພາກກາງສະຫະລັດ ໄດ້ພາ ກັນຮຽກຮ້ອງບອຍຄອດຫລືບໍ່ຊື້ສິນຄ້າ ໃນວັນສຸກດຳຫລື Black Friday ທີ່ເປັນປະເພນີເລີ້ມຕົ້ນ ໃນການຊື້ເຄື່ອງ ຂອງ ໃນລະດູສະຫລອງບຸນຕ່າງໆນັ້ນ ພວກປະທ້ວງໄດ້ປິດສູນການຄ້າ ເປັນເວລາສັ້ນໆ ຢ່າງ ນ້ອຍສອງແຫ່ງໃນເຂດ ຊານເມືອງຂອງນະຄອນ St Louis ລັດ Missouri ໃກ້ກັບເມືອງ Ferguson ບ່ອນທີ່ເຈົ້າໜ້າທີ ຕຳຫລວດ ທ່ານ Darren Wilson ໄດ້ຍິງສັງຫານ ທ້າວ Micheal Brown ອາຍຸ 18 ປີ ໃນເດືອນສິງຫາທີ່ຜ່ານມາ ພວກປະທ້ວງ ພາກັນລົບກວນ ການຊື້ຂາຍເຄື່ອງຂອງໃນຕອນກາງຄືນ ຢູ່ທີ່ຮ້ານຄ້າຕ່າງໆໃນເຂດດັ່ງກ່າວ ທີ່ນະຄອນ New York ພວກປະທ້ວງ ໄດ້ປິນຂື້ນໄປເຮືອທຸງໃນຂະບວນແຫ່ຂອງຮ້ານ Macy ແລະໄດ້ອັດການຈະລາຈອນຊົ່ວລະຍະນຶ່ງ ມີປະມານ 200 ຄົນພາກັນເດີນຂະບວນປະທ້ວງ ໃນວັນສຸກວານນີ້ ໃກ້ກັບ Water Tower ທີ່ນະຄອນ Chicago ຮຽກຮ້ອງໃຫ້ບັນດາຜູ້ໄປຊື້ເຄຶ່ອງຢ່່າຈ່າຍເງິນ ເພື່ອເປັນ ການສະແດງຄວາມເປັນນໍ້າ ນຶ່ງໃຈດຽວກັບຊາວພວກເມືອງ Ferguson ເຖິງແມ່ນວ່າມີການປະທ້ວງ ການຂາຍເຄື່ອງນຶ່ງມືຫລັງຈາກວັນບຸນຂອບຄຸນພະເຈົ້າ ຫລື Thanksgiving ກໍໄດ້ດຳເນີນຢູ່ຕໍ່ໄປຕາມປົກກະຕິ ໂດຍດຶງດູດຜູ້ບໍລິໂພກຫລາຍລ້ານຄົນ ເຂົ້າໄປຊື້ເຄື່ອງຕາມຮ້ານຄ້າຕ່າງໆແລະຢູ່ຕາມອິນເຕີແນັດ